PEDAGÓGIA  
ALAPKÉPZÉSI SZAK

Képzési terület, képzési ág: bölcsészettudományi

Képzési ciklus: alapképzés

Képzési forma (tagozat): nappali

A szakért felelős kar: Bölcsészettudományi Kar

Képzési idő: 6 félév

Az oklevélhez szükséges kreditek száma

Nevelési asszisztens specializáció: 185 kredit

Oktatásszervező specializáció: 184 kredit

Az összes kontaktóra száma: 1560

Indított specializáció: oktatásszervező

nevelési asszisztens

Pedagógia BA szakfelelős: Prof. Dr. Pusztai Gabriella

Oktatásszervező specializáció felelőse: Prof. Dr. Pusztai Gabriella

Nevelési asszisztens specializáció felelőse: Dr. habil. Engler Ágnes

**A SZAK KÉPESÍTÉSI ÉS KIMENETI KÖVETELMÉNYEI:**

**1.    Az alapképzési szak megnevezése:** pedagógia (Pedagogy)

**2.    Az alapképzési szakon szerezhető végzettségi szint és a szakképzettség oklevélben**

-    végzettségi szint: alap- (baccalaureus, bachelor, rövidítve: BA) fokozat

-    szakképzettség: pedagógia alapszakos bölcsész

-    a szakképzettség angol nyelvű megjelölése: Philologistin Pedagogy

**3.    Képzési terület:** bölcsészettudomány

**4.    A képzési idő félévekben:** 6 félév

**5.    Az alapfokozat megszerzéséhez összegyűjtendő kreditek száma:** 184 kredit vagy 185 kredit a felvett specializáció függvényében

A SZAK ORIENTÁCIÓJA GYAKORLATORIENTÁLT (60-70%)

Alapozó képzés:115 kredit

Nevelési asszisztens specializáció: 51 kredit vagy Oktatásszervező specializáció: 50 kredit

Szabadon választható kreditek: 10 kredit

Specializációkat záró modulvizsga: 5 kredit

Szakdolgozat: 4 kredit

Összes kredit: 184 vagy 185 kredit a felvett specializáció függvényében

**6.    A szakképzettség képzési területek egységes osztályozási rendszere szerinti tanulmányi területi besorolása**: 142

**7.    Az alapképzési szak képzési célja és a szakmai kompetenciák**

A szak célja olyan pedagógiai szakemberek képzése, akik a társadalom, a kultúra, a tanulás és tanítás világát ismerik, átlátják, képesek oktatási-nevelési intézményekben, szakmai és civil szervezetekben, csoportok, egyének tanulását, fejlődését, fejlesztését segítő folyamatokhoz minőségi és felelős munkával hozzájárulni. Alkalmasak iskolarendszerű és iskolarendszeren kívüli oktatási és nevelési feladatok ellátásának segítésére; oktatási ügyekkel foglalkozó szervezetekben, intézményekben, alapszintű pedagógiai szakképzettséget igénylő feladatok ellátására. Elkötelezettek az élethosszig tartó tanulás mellett, feladataikat megfelelő autonómiával kezelik. Felkészültek tanulmányaik mesterképzésben történő folytatására.

**7.1. Az elsajátítandó szakmai kompetenciák**

**7.1.1. A pedagógia alapszakos bölcsész**

**a) tudása**

- Alapvető ismeretei vannak a neveléstudománynak a nevelés, oktatás és az emberi kapcsolatok területén való alkalmazásáról.

- Alapszinten ismeri a neveléstudomány szaknyelvét anyanyelvén és egy idegen nyelven;

-    Ismeri a személyiségfejlődés, a tanulás- és szociálpszichológia alapvető tényeit.

-    Ismeri a szociológia, az antropológia alapfogalmait, tájékozott e diszciplínák és más, a neveléstudománnyal kapcsolatba kerülő tudományterület kapcsolódási lehetőségeiről.

-    Érti a jelenkori társadalom, kultúra, és az oktatás intézményei közötti alapvető összefüggéseket, a sokféleség és sokoldalúság szerepét.

-    Érti a kommunikáció általános elméleteit, nevelési és oktatási szituációban való alkalmazásának formáit vertikális és horizontális irányban;

-   Érti az technikai kommunikáció fontosságát, ismeri ennek oktatási és nevelési összefüggéseit, lehetőségeit.

-    Érti a tanulóval, pedagógussal, szakmai vezetővel, illetve partnerekkel való kommunikáció alapelveit, a működés törvényszerűségeit.

-    Érti a jelenkori magyar társadalom, iskolarendszer és tanulást szolgáló intézményrendszer kialakulását, alapvető összefüggéseit. Ismeri a különböző iskolai és iskolán kívüli nevelési és oktatási formációk, modellek lényegét.

-    Ismeri a felnövekvő nemzedékek társadalmi beilleszkedését, szocializációját biztosító intézmények funkcióváltozásának főbb történelmi tényeit és folyamatát; érti a tanulás különböző tereinek és környezeteinek szerepét az élethosszig tartó és az élet, a kultúra minden területére kiterjedő tanulásban.

-    Ismeri az oktatás-képzés, a tanulás fejlesztése, illetve a tanítással, neveléssel kapcsolatos innovációk főbb nemzetközi tendenciáit.

-    Tájékozott a főbb pedagógiai paradigmákról, és ismeri gyakorlati megvalósulásának formáit.

-    Ismeri a tanulás stratégiáit, módszereit, a tanulás és tanítás, nevelés támogatásának eljárásait különböző életkorú és kulturális hátterű tanulók esetében.

-    Ismeri a különböző tanulói csoportok heterogenitásának jellemzőit, tisztában van az eltérő társadalmi hátterű, eltérő tanulási utakon érkező gyermekek, fiatalok nevelésének, oktatásának különböző lehetőségeivel.

-    Érti az együttműködés és társas kapcsolatok szerepét a társadalmi kohézió és közjó szolgálatában, azonosítja és értelmezi ebben a pedagógiai segítő szerepét.

-    Ismeri a különböző nevelési, oktatási és ezeket támogató projekt- és kutatási folyamatok tervezésének és kivitelezésének lépéseit, módszereit, ismeri a főbb iskolai minősítési eljárásokat, rendszerméréseket. Érti az erőforrások szerepét. Ismeri a vonatkozó etikai normákat.

-    Ismeri a köznevelés, a civil szféra szervezetei és az egyéb oktatási intézmények szabályozását, működési elveit munkavállalói szempontból. Tájékozott a szakmájához kapcsolódó kompetenciákról és az egyes munkavállalóval szembeni elvárások lehetőségeiről.

**b) képességei**

-    Képes a pedagógiai, pszichológiai jellegű, a nevelés, oktatás, kutatás, fejlesztés során vagy a szakmai társas együttműködésben keletkező problémák felismerésére.

-    A pedagógia és társdiszciplínák köréből származó információk gyűjtésében, követésében képes az adott feladatban releváns nézőpontok szerint választani, ezeket munkájában, feladataiban alkalmazni vagy erre javaslatot tenni.

-    Anyanyelvén és idegen nyelven, valamint az informatika legújabb eszközeivel képes hatékonyan kommunikálni, és az információkat, érveket és elemzéseket különböző nézőpontok szerint bemutatni.

-    Megfelelően tudja használni írásban és szóban a neveléstudomány és a társtudományok szaknyelvét, alapfogalmait. Meghatározott keretek között érvelni tud, megérti mások véleménynyilvánításának relevanciáját.

-    Rendelkezik együttműködési, alkotó és kommunikációs képességgel, az elvégzett tevékenységek értékelésének, önértékelésének képességével, fejlett a reflektív kompetenciája.

-    Feladatainak elvégzésekor képes figyelembe venni a köznevelési, a civil intézmények, a nevelési rendszerek társadalmi kontextusát és az itt észlelt sajátosságoknak megfelelő, adekvát gyakorlatot alkalmazni, vagy a meglévőhöz alkalmazkodni.

-    Képes a tapasztalatból származó bizonyítékokat és szükség esetén tudományos érveket felsorakoztatni az egyes iskolai és iskolán kívüli nevelési-oktatási hatások, modellek alkalmazási lehetőségei kapcsán.

-    Képes források felkutatására és összegyűjtésére a nevelés-oktatás-képzés terén folyó kutatások, fejlesztések, innovációk nemzetközi trendeknek releváns szempontok figyelembevételével. Képes az intézmények belső dokumentumainak pedagógiai alapú elemzésére, részt vesz intézmények, csoportok, egyének fejlesztési tervének készítésében, képes közreműködni ilyen tervek megvalósításában.

-    Képes a tanulókhoz és a környezethez is alkalmazkodó, adaptív pedagógiai megoldások azonosítására és alkalmazására; a tanítás és tanulás szereplőinek segítséget adni feladataik ellátásához, szakmai repertoárjából ki tudja választani az adott esetben releváns megoldást, s azt személyre szólóan megtervezni, az adott tanulócsoporthoz illeszkedően alkalmazni.

-    Képes hatékonyan közreműködni a köznevelési és egyéb társadalmi intézményekben felmerülő pedagógiai jellegű asszisztensi feladatok ellátásában, tervezésében, szervezésében. El tud végezni tanulási-tanítási célokra, folyamatokra és eredményekre irányuló részelemzést. Együttműködés során képes az életkori, társadalmi különbségekre tekintettel lenni.

-    Képes a különböző kutatási módszerek közötti lehetőségek feltárására, a kutatási folyamat főbb lépéseinek megtervezésére, néhány kutatási módszer, eszköz alkalmazására; alkalmas elemzésekhez szükséges egyszerű háttérmunkálatok elvégzésére. Képes projektekben asszisztensként közreműködni.

-    Képes a köznevelési vagy más, tanulást szolgáló intézmények jogszerű működéséhez hozzájárulni, közreműködik a szervezet céljainak megvalósításában, s maga is alakítja azt. Feladataiban mérlegelni képes önállóságának szintjét, javaslattal tud élni.

**c) attitűdje**

-    Elfogadja, hogy az elmélet és gyakorlat, a neveléstudomány és a társdiszciplínák kölcsönhatásban állnak.

-    Nyitott a társadalmi változásokkal változó pedagógiai jelenségvilág iránt, képviseli, hogy a tanulásnak különböző helyei, terei, formái stb. vannak, a tudás, az emberi kompetencia fejlődésére ható szereplők kulturálisan sokszínűek, s társadalmi kölcsönhatásban állnak.

-    Együttműködése bizalomalapú, nyitott az inklúzió és az adaptivitás szemléleteire.

-    Nyitott a nemzetközi neveléstudományi trendek követésében, törekszik ehhez saját erőforrásainak önreflexív fejlesztésére.

-    Tudatos a tanulás és tanítás támogatásában, a nevelési célok megvalósításában humánus, megértő, elfogadó, hiteles segítő.

-    Képviseli az együttműködés fontosságát, a közjó szolgálatát.

-    Folyamatosan átértékeli saját viszonyulásait a társadalmi és kulturális különbségekhez, a kisebbségek helyzete iránti érzékenység jellemzi, és feladatait a gyermeki és emberi jogok tisztelete mellett végzi.

-    Fontosnak tartja szakmai munkájában a társadalmi egyenlőtlenségekből fakadó problémák figyelembe vételét, és magáévá teszi a méltányosság szemléletét.

-    Képviseli a tudomány és a kutatás önállóságának fontosságát. Érdeklődik a különböző kutatási, fejlesztési, innovatív megoldások, az új trendek, módszerek, eszközök iránt. Elfogadja az erőforrásokkal való hatékony gazdálkodás fontosságát.

-    Munkája során problémaérzékeny, megoldásai során a gyakorlat és az elmélet által felkínáltakat mérlegeli reflektív, elfogadja, hogy a hibázás a tanulás, továbblépés erőforrása lehet.

-    Híve a tudásmegosztásnak, a folyamatos tanulásnak, képviseli, hogy egy tudásintenzív szervezet működése tagjainak felelőssége.

-    Képviseli az egész életen át tartó tanulás és tudásmegosztás szükségességét. Elfogadja, hogy a jobb eredmények együttműködésben születnek.

-    Elfogadja és a gyakorlatban is megvalósítja az egészségmegőrző szemléletet és életvitelt.

**d) autonómia és felelőssége**

-    A nevelési tevékenységgel együttműködő társ-szakterületeken végzendő feladatait - a kellő gyakorlat megszerzéséig - szakértői támogatás mellett végzi.

-    Társadalmi kontextust érintő vizsgálatokat, támogató beavatkozásokat a célok és az érintettek érdekének felelős mérlegelésével önállóan is végez.

-    Pedagógus, szakmai vezető megbízása alapján a rábízottakat és azok tevékenységét támogató feladatait önállóan, beszámolási és elszámolás kötelezettség mellett végzi. Kiskorúak segítésekor felelőssége korlátozott, mentorálása, támogatása szükséges.

-    Kutatási és projektfeladataiért felelősséget vállal. Célhatékony az idő és energia felhasználásban. Saját, esetleg korlátozott önállósággal végzett feladatától függetlenül a kutatás, projekt egészéért érzi felelősségét.

-    Döntéseit kompetenciáinak reális ismeretében, felelősségének tudatában hozza meg.

**8.    Az alapképzés jellemzői**

**8.1.    Szakmai jellemzők**

8.1.1.    A szakképzettséghez vezető tudományágak, szakterületek, amelyekből a szak felépül:

-    általános kompetenciákat fejlesztő bölcsészettudományi és társadalomtudományi ismeretek (filozófiatörténet, társadalmi ismeretek, pedagógia, pszichológia, a művelődés és a tudomány világa) 10-12 kredit;

-    a nevelés és oktatás elméleti alapjai (szocializáció, a nevelés és az oktatás alapvető története, társadalmi dimenziói, főbb pedagógiai, pszichológiai elméletek) 15-25 kredit;

-    a pedagógiai tevékenység szervezeti keretei, főbb területei és ezek működésének pedagógiai vonatkozásai (nevelési és oktatási rendszerek, hálózatok, intézmények, valamint a működésükhöz, a fejlesztéshez és innovációhoz kötődő pedagógiai tevékenységek; társadalmi, kulturális, történeti kontextus; egyéni szakmai tudás, kompetenciatartalmak) 30-45 kredit;

-    a pedagógiai praxis művelésének, támogatásának és kutatásának módszerei, formái, eszközei (reflektív gyakorlat; a munka és a tanulás világa, tanulóközösségek; a rendszer-, a szervezeti és a személyes szintű támogatás célja, keretei, folyamata; módszerek, eszközök; projektek, pályázatok; empirikus és teoretikus kutatásmódszertan) 50 kredit;

-    választás szerinti szakma-specifikus ismeretek legfeljebb 50 kredit.

8.1.2. A képző intézmény által ajánlott specializáció a szakterület műveléséhez alkalmas, a személyes képességeket fejlesztő, az egyéni érdeklődéshez kapcsolódóan sajátos kompetenciákat eredményező elméleti és gyakorlati ismeret.

A pedagógia szakos bölcsész – a várható specializációkat is figyelembe véve – az alábbi területeken kaphat speciális ismeretet:

-    specializációs pedagógiai modulok,

-    más képzési terület alapképzési szakjának szakterületi ismeretei.

**8.2.    Idegennyelvi követelmény**

Az alapfokozat megszerzéséhez egy idegen nyelvből államilag elismert, középfokú (B2), komplex típusú nyelvvizsga vagy azzal egyenértékű érettségi bizonyítvány vagy oklevél szükséges.

**8.3.    A szakmai gyakorlat követelményei**

A szakmai gyakorlat magában foglalja a köznevelés nevelő, valamint nevelő és oktató intézményeiben, a köznevelés pedagógiai szakszolgálati intézményeiben és a pedagógiai szakmai-szolgáltató, illetve szolgáltató intézményekben végzett szakmai gyakorlatot, valamint azon intézményekben (múzeumok, könyvtárak, gyűjtemények) végzett gyakorlatot, amelyekben a fejlesztő program közvetve kapcsolódik a pedagógiai munkához. A szakmai gyakorlaton a hallgató valós szituációban alkalmazza és kipróbálja megszerzett tudását, s azt probléma-orientált megközelítéssel továbbépíti. A szakmai gyakorlat időtartama a teljes képzés alatt 6-12 hét (240-480 óra).

**8.4.    A képzést megkülönböztető speciális jegyek**

A szak lehetővé teszi más képzési terület alapképzési szakja szakterületi ismereteinek 50 kreditértékű specializáció formájában történő felvételét.

**9. Záróvizsga-követelmények**

**Az ismeretek ellenőrzési formái:**

a) a szakdolgozat követelményei és a hozzárendelt kreditek száma:

Az alapokleveles pedagógia szak szakdolgozatának kredit értéke: 4, értelmezése és kritériumai (I-IV. pont együttesen):

Szakdolgozatnak az a munka tekinthető, amely megfelel a felsőoktatási gyakorlat idevonatkozó követelményeinek; a tanulmányok záró írásbeli teljesítménye, önálló (a jelölt saját megfigyeléseire, vizsgálataira, szakirodalmi olvasmányaira alapozott) szakmai, szakirodalmi alkotás; terjedelme: 40 ezer karakter (hagyományosan 20-25 gépelt oldal), amely terjedelem a mellékleteket, szakirodalmi listát nem foglalja magában.

**Tematikája szerint lehet (A-D választható):**

A) vizsgálat, megfigyelések alapján készített empirikus tanulmány;

B) szakirodalmi ismereteken alapuló nevelési esetelemzés,

C) pedagógiai tárgyú dokumentum elemző feldolgozása,

D) a szaktudományos képzés valamelyik tárgyához kapcsolódó szakirodalmi összefoglaló dolgozat.

A szakdolgozat beadása a záróvizsgára bocsátás feltétele.

A szakdolgozat bírálattal, megajánlott osztályzattal és a jelölthöz előre eljuttatott kérdésekkel kerül a záróvizsga bizottsághoz. A záróvizsgán a jelölt bemutatja tanulmányát, majd válaszol a munkájával kapcsolatoskérdésekre, ez alapján állapítja meg a bizottság a dolgozatra adható jegyet (osztályzatot), amely a záróvizsga eredményébe beleszámít.

b) a záróvizsgára bocsátás feltételei (az Ftv. 95. § (3) szerint), sajátosan pedig a kötelező kollokviumok teljesítése, a differenciált szakasz (specializáció, minor) követelményeinek teljesítése, szakdolgozat.

A záróvizsga részei: szóbeli tételsor és szakdolgozat, tárgyai: a pedagógia szak alapképzésének záróvizsga tételsora+ specializáció záróvizsga tételsora.

Eredményének kiszámítási módja: a pedagógia szak alapképzésének szóbeli tételére +

specializáció szóbeli tételére + a szakdolgozatra megítélt osztályzatnak az átlagából képzett ötfokú osztályzat.

**PEDAGÓGIA ALAPKÉPZÉSI SZAK KREDITLISTÁJA**

| **A tantárgy kódja** | **Tantárgy** | **óraszám** | **teljesítés** | **kredit** | **előfeltétel** | **félév** |
| --- | --- | --- | --- | --- | --- | --- |
| **Alapozó képzés**  (115 kredit) | | | | | |  |
| BTED001BA\_K2 | Filozófiatörténet | 2 | koll. | 2 | -- | 1 |
| BTED002BA\_K2 | Kulturális antropológia | 2 | koll. | 2 | -- | 1 |
| BTED011BA\_K3 | A pszichológia főbb területei | 2 | koll. | 3 | -- | 1 |
| BTED130BA\_K3 | Bevezetés a szociológiába | 2 | koll. | 3 | -- | 1 |
| BTED500BA\_K3 | Pedagógiai pszichológia | 2 | koll. | 3 | -- | 2 |
| BTED100BA\_K3 | Pedagógiai információhordozók | 2 | gyj. | 3 | -- | 2 |
| BTED200BA\_K3 | Iskola és érték | 2 | gyj. | 3 | -- | 1 |
| BTED106BA\_K3 | Andragógiai alapismeretek | 2 | koll. | 3 | -- | 5 |
| BTED138BA-K3 | A kommunikáció elmélete és gyakorlata I. | 2 | koll. | 3 | -- | 1 |
| BTED218BA\_K3 | Bevezetés az oktatás és az iskola világába | 2 | gyj. | 3 | -- | 1 |
| BTED310BA\_K3 | Bevezetés az iskolán kívüli nevelés világába | 2 | gyj. | 3 | -- | 2 |
| BTED101BA\_K3 | A neveléstudomány értelmezései | 2 | gyj. | 3 | -- | 1 |
| BTED501BA\_K3 | Iskola és társadalom | 2 | gyj. | 3 | -- | 1 |
| BTED111BA\_K4 | A nevelés kezdetei és európai klasszikusai | 2 | koll. | 4 | -- | 2 |
| BTED114BA\_K4 | Polgári nevelés a nemzetállamokban | 2 | gyj. | 3 | -- | 3 |
| BTED116BA\_K4 | A magyar nevelés történetének forrásai | 2 | gyj. | 2 | -- | 2 |
| BTED115BA-K3 | XX. századi reformok és hagyományok | 2 | koll. | 3 | -- | 5 |
| BTED502BA\_K4 | Egészségnevelés | 2 | koll. | 4 | -- | 3 |
| BTED104BA\_K4 | Reform- és alternatív pedagógiák | 2 | gyj. | 4 | -- | 3 |
| BTED503BA\_K4 | Nem hagyományos tanulók oktatása és nevelése | 2 | koll. | 4 | -- | 4 |
| BTED201BA\_K4 | Oktatáselmélet | 2 | koll. | 4 | -- | 2 |
| BTED203BA\_K4 | Iskolai hermeneutika | 2 | koll. | 4 | -- | 4 |
| BTED210BA\_K3 | Szabályozási háttér és intézményi működés | 2 | gyj. | 3 | -- | 3 |
| BTED124BA\_K3 | Életkorok pedagógiája I. | 2 | koll. | 4 | -- | 1 |
| BTED125BA\_K4 | Életkorok pedagógiája II. | 2 | gyj. | 3 | Életkorok pedagógiája I. | 2 |
| BTED311BA\_K4 | Oktatási rendszer és gazdaság | 2 | koll. | 4 | -- | 4 |
| BTED313BA\_K4 | Oktatási rendszer és társadalom | 2 | gyj. | 4 | -- | 4 |
| BTED315BA\_K4 | Európai tanulmányok-Euroharmonizáció | 2 | gyj. | 4 | -- | 4 |
| BTED540BA\_K4 | Kutatásmódszertan I. | 2 | koll. | 3 | -- | 2 |
| BTED541BA\_K4 | Kutatásmódszertan II. | 2 | gyj. | 3 | Kutatásmódszertan I. | 3 |
| BTED504BA\_K3 | Tudománykommunikáció | 2 | gyj. | 3 | -- | 5 |
| BTED505BA\_K3 | Kompenzáló és korrigáló tanulás –tanítás módszertani háttere | 2 | koll. | 3 | -- | 6 |
| BTED240BA\_K3 | A korai fejlesztés intézményei, programjai | 2 | gyj. | 3 | -- | 2 |
| BTED414BA\_K3 | A különleges bánásmód pedagógiája | 2 | gyj. | 3 | -- | 3 |
| BTED140BA\_K3 | A szabadidő pedagógiai terepei | 2 | gyj. | 3 | -- | 6 |
| BTED442BA\_K3 | Extrakurrikuláris tevékenységek szervezése | 3 | gyj. | 3 | -- | 4 |

**PEDAGÓGIA MINOR SZAK (53 kredit)**

|  |  |  |  |  |  |  |
| --- | --- | --- | --- | --- | --- | --- |
| **A tantárgy kódja** | **Tantárgy** | **óraszám** | **teljesítés** | **kredit** | **Előfeltétel** | **félév** |
| BTED101BA\_K3 | A neveléstudomány értelmezései | 2 | gyj. | 3 | -- | 3 |
| BTED104BA\_K4 | Reform- és alternatív pedagógiák | 2 | gyj. | 4 | -- | 5 |
| BTED116BA\_K4 | A magyar nevelés történetének forrásai | 2 | gyj. | 4 | -- | 4 |
| BTED103BA\_K3 | Pedagógiai gondolkodók | 2 | gyj. | 3 | -- | 5 |
| BTED414BA\_K3 | A különleges bánásmód pedagógiája | 2 | gyj. | 3 | -- | 5 |
| BTED240BA\_K3 | A korai fejlesztés intézményei, programjai | 2 | gyj. | 3 | -- | 6 |
| BTED140BA\_K3 | A szabadidő pedagógiai terepei | 2 | gyj. | 3 | -- | 6 |
| BTED124BA\_K3 | Életkorok pedagógiája I. | 2 | gyj. | 3 | -- | 3 |
| BTED125BA\_K4 | Életkorok pedagógiája II. | 2 | koll. | 4 | Életkorok pedagógiája I. | 4 |
| BTED315BA\_K4 | Európai tanulmányok-Euroharmonizáció | 2 | gyj. | 4 | -- | 6 |
| BTED540BA\_K4 | Kutatásmódszertan I. | 2 | koll. | 4 | -- | 4 |
| BTED201BA\_K4 | Oktatáselmélet | 2 | koll. | 4 | -- | 4 |
| BTED311BA\_K4 | Oktatási rendszer és gazdaság | 2 | koll. | 4 | -- | 6 |
| BTED313BA\_K4 | Oktatási rendszer és társadalom | 2 | gyj. | 4 | -- | 4 |
| BTED115BA-K3 | XX. századi reformok és hagyományok | 2 | koll. | 3 | -- | 5 |

**Nevelési asszisztens specializáció (51 kredit)**

|  |  |  |  |  |  |  |
| --- | --- | --- | --- | --- | --- | --- |
| **A tantárgy kódja** | **Tantárgy** | **óraszám** | **teljesítés** | **kredit** | **Feltétel** | **félév** |
| BTED506BA\_K4 | Nevelői kompetencia és fejlesztése | 2 | gyj. | 4 | -- | 3 |
| BTED507BA\_K4 | A nevelői munka jogi keretei | 2 | koll. | 4 | -- | 5 |
| BTED430BA-K4 | A nevelői munka intézményi keretei és alapjai | 2 | gyj. | 4 | -- | 3 |
| BTED420BA-K3 | Múzeumpedagógia | 2 | koll. | 3 | -- | 6 |
| BTED421BA-K3 | Drámapedagógia | 2 | gyj. | 3 | -- | 6 |
| BTED508BA\_K2 | Média-és filmelmélet | 2 | gyj. | 2 | -- | 4 |
| BTED423BA-K3 | Prevenciós munka | 3 | gyj. | 3 | -- | 6 |
| BTED509BA\_K3 | Általános menedzsment | 2 | koll. | 3 | -- | 5 |
| BTED511BA\_K4 | Tanulási, alkalmazkodási zavarok | 3 | gyj. | 4 | -- | 3 |
| BTED512BA\_K4 | Kisebbségek az oktatásban | 3 | gyj. | 4 | -- | 6 |
| BTED412BA-K3 | Pedagógiai esetmegbeszélés | 3 | gyj. | 3 | -- | 5 |
| BTED514BA\_K3 | Mentálhigiénés tréning | 3 | gyj. | 3 | -- | 6 |
| BTED515BA\_K4 | Terepgyakorlat | 4 | gyj. | 5 | -- | 5 |
| BTED220BA\_K3 | Szakdolgozati szeminárium 1. | 1 | gyj. | 3 | -- | 5 |
| BTED320BA\_K3 | Szakdolgozati szeminárium 2. | 1 | gyj. | 3 | Szakdolgozati szeminárium 1. | 6 |

**Oktatásszervező specializáció (50 kredit)**

|  |  |  |  |  |  |  |
| --- | --- | --- | --- | --- | --- | --- |
| **A tantárgy kódja** | **Tantárgy** | **óraszám** | **teljesítés** | **kredit** | **Feltétel** | **félév** |
| BTED516BA\_K4 | Oktatásszervezés és ügyvitel | 2 | koll. | 4 | -- | 3 |
| BTED517BA\_K3 | Az oktatás irányítása és jogi környezete | 2 | koll. | 3 | -- | 5 |
| BTED518BA\_K3 | Az oktatás tervezése és szervezése | 2 | gyj. | 3 | -- | 4 |
| BTED519BA\_K3 | Vállalkozások az oktatásban | 2 | koll. | 3 | -- | 6 |
| BTED520BA\_K4 | Bevezetés a tanulmányi rendszerek és oktatási statisztikák kezelésébe | 3 | gyj. | 4 | -- | 6 |
| BTED521BA\_K3 | Eredményességmérés az oktatásban | 2 | koll. | 3 | -- | 4 |
| BTED601BA\_K3 | Oktatásmarketing | 2 | koll. | 3 | -- | 5 |
| BTED602BA\_K3 | E-learning | 2 | gyj. | 3 | -- | 3 |
| BTED603BA\_K3 | Az emberi erőforrás fejlesztés gyakorlata | 2 | gyj. | 3 | -- | 6 |
| BTED604BA\_K3 | Projektmenedzsment és pályázatírás | 2 | gyj. | 3 | -- | 6 |
| BTED605BA\_K3 | Szakmai gyakorlat | 5 | gyj. | 5 | -- | 5 |
| BTED606BA\_K4 | Projekt 1. | 3 | gyj. | 4 | -- | 5 |
| BTED607BA\_K3 | Projekt 2. | 3 | gyj. | 3 | Projekt 1. | 6 |
| BTED220BA\_K3 | Szakdolgozati szeminárium 1. | 1 | gyj. | 3 | -- | 5 |
| BTED320BA\_K3 | Szakdolgozati szeminárium 2. | 1 | gyj. | 3 | Szakdolgozati szeminárium 1. | 6 |

**SZAKDOLGOZAT** (BTED1200BA-K4): **4 KREDIT**

**NEVELÉSI ASSZISZTENS SPECIALIZÁCIÓT VAGY OKTATÁSSZERVEZŐ SPECIALIZÁCIÓT ZÁRÓ MODULVIZSGA** (BTED199BA:1)**: 5 KREDIT**

**SZABADON VÁLASZTHATÓ TÁRGYAK: 10 KREDIT**

Az egyetem bármely szervezeti egysége által hirdetett kurzusok közül választhatnak a hallgatók, továbbá ebbe a sávba sorolhatók a hallgatói tehetséggondozással összefüggő kreditek (TDK@műhelymunka, kutatási kreditek, szakkollégiumi tevékenység kreditjei), amiket a tanszékek minden félév elején ismertetnek.

**Kreditek összesítése**

**Alapozó képzés**: 115 kredit (62,5% vagy 62,2%)

**Nevelési asszisztens specializáció:** 51 kredit (27,6%) **vagy Oktatásszervező specializáció**: 50 kredit (27,2%)

**Szabadon választható kreditek**: 10 kredit (5,43% vagy 5,40%)

**Nevelési asszisztens specializációt záró modulvizsga:** 5 kredit (2,7%) **vagy Oktatásszervező specializációt záró modulvizsga:** 5 kredit (2,72%)

**Szakdolgozat:** 4 kredit (2,17% vagy 2,16%)

**Összes kredit: 184 kredit vagy 185 kredit a felvett specializáció függvényében (100%)**